CELEX: 62009CN0188
Language: lv
Date: 2009-05-28 00:00:00
Title: Lieta C-188/09: Lūgums sniegt prejudiciālu nolēmumu — izteikts ar Naczelny Sąd Administracyjny (Polijas Republika) 2009. gada 28. maija rīkojumu — Dyrektor Izby Skarbowej w Białymstoku/Profaktor Kulesza, Frankowski, Trzaska spółka jawna w Białymstoku

15.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 193/6
            
         Lūgums sniegt prejudiciālu nolēmumu — izteikts ar Naczelny Sąd Administracyjny (Polijas Republika) 2009. gada 28. maija rīkojumu — Dyrektor Izby Skarbowej w Białymstoku/Profaktor Kulesza, Frankowski, Trzaska spółka jawna w Białymstoku
   (Lieta C-188/09)
   2009/C 193/06
   Tiesvedības valoda — poļu
   
      Iesniedzējtiesa
   
   
      Naczelny Sąd Administracyjny
   
   
      Lietas dalībnieki pamata procesā
   
   
      Prasītājs: Dyrektor Izby Skarbowej w Białymstoku
   
   
      Atbildētājs: Profaktor Kulesza, Frankowski, Trzaska spółka jawna w Białymstoku
   
   
      Prejudiciālie jautājumi
   
   
               1)
            
            
               Vai Padomes 1967. gada 11. aprīļa Pirmās direktīvas 67/227/EEK par dalībvalstu tiesību aktu par apgrozījuma nodokļiem saskaņošanu (1) 2. panta pirmā un otrā daļa apvienojumā ar Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopējā pievienotās vērtības nodokļu sistēma: vienota aprēķinu bāze (2) 2. pantu, 10. panta 1. un 2. punktu, kā arī 17. panta 1. un 2. punktu pieļauj, ka saskaņā ar 2004. gada 11. marta likuma par [pievienotās vērtības] nodokli precēm un pakalpojumiem [Dz. U. Nr. 54, 535. poz., ar grozījumiem] 111. panta otro daļu apvienojumā ar pirmo daļu nodokļu maksātājiem, kas slēdz pārdošanas darījumus fiziskām personām, kuras neveic saimniecisku darbību, kā arī personām, kuras veic saimniecisku darbību individuālos, lauksaimniecības preces ražojošos uzņēmumos, bet kuras nepilda paredzēto pienākumu, veikt apgrozījuma un [budžetā] maksājamā nodokļa summu uzskaiti, izmantojot maksājumu reģistrēšanas kases aparātus, uz laiku tiek atņemtas tiesības samazināt [budžetā] maksājamā nodokļa summu par 30 % no nodokļa summas, kas aprēķināta, saņemot preces un pakalpojumus?
            
         
               2)
            
            
               Vai “īpaši pasākumi” Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopējā pievienotās vērtības nodokļu sistēma: vienota aprēķinu bāze 27. panta 1. punkta nozīmē, kādi ir paredzēti ar 2004. gada 11. marta likuma par nodokli precēm un pakalpojumiem [Dz. U. Nr. 54, 535. poz., ar grozījumiem] 111. panta otrajā daļā apvienojumā ar pirmo daļu, var pastāvēt attiecībā uz nodokļu maksātājiem, kuri nepilda paredzēto pienākumu veikt apgrozījuma un maksājamā nodokļa summu uzskaiti, izmantojot maksājumu reģistrēšanas kases aparātus, un vai to ieviešanai ir nepieciešams piemērot 1977. gada 17. maija Sestās direktīvas 27. panta 2. — 4. punktā paredzēto procedūru?
            
         
               3)
            
            
               Vai Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopējā pievienotās vērtības nodokļu sistēma: vienota aprēķinu bāze 33. panta pirmajā daļā minētās dalībvalstu tiesības ietver tiesības attiecībā uz nodokļu maksātājiem, kuri nepilda paredzēto pienākumu veikt apgrozījuma un maksājamā nodokļa summu uzskaiti, izmantojot maksājumu reģistrēšanas kases aparātus, piemērot sankciju, atņemot tiem uz laiku tiesības samazināt [budžetā] maksājamā nodokļa summu par 30 % no nodokļa summas, kas aprēķināta, saņemot preces un pakalpojumus, kā tas ir paredzēts ar 2004. gada 11. marta likuma par nodokli precēm un pakalpojumiem [Dz. U. Nr. 54, 535. poz., ar grozījumiem] 111. panta otrajā daļā apvienojumā ar pirmo daļu?
            
         
      (1)  OV L 1967, Nr. 71, 1301. lpp.
   
      (2)  OV L 145, 1. lpp.